Kyllä, voit saapua Suomeen lyhytaikaista (alle 90 vrk) opiskelua varten. Opiskelu on mahdollista viisumilla saavuttaessa, kun kyse on tutkintoon tähtäävästä tai tutkinnon osana olevasta opiskelusta. Voit saapua myös vastaaviin pääsy- tai soveltuvuuskokeisiin tai tutkintoon tähtäävän opiskelun pakolliseen kielikokeeseen.
Voit saapua Suomeen opiskelemaan esim. korkeakoulu-, ammattikorkeakoulu- ja ammattikoulututkinnon opintoja. Opinto-oikeus tulee lähtökohtaisesti olla Suomessa.
Et voi saapua Suomeen opiskelemaan esim. kansalaisopistojen kursseille tai vastaaville lyhyille kursseille, jotka eivät johda tutkintoon. Henkilön on todennettava maahantulon tarkoitus opiskelutarkoitusta varten rajatarkastuksen yhteydessä oppilaitoksen kutsulla tai vastaavalla asiakirjalla. Tarvittaessa kutsun todenmukaisuus tarkastetaan oppilaitoksen edustajalta.